Lingua Karakalpakensis
Lingua Karakalpakensis (ipso vulgo Qaraqalpaq tili) ad linguas Turcicas pertinens, est lingua gentis Karakalpakorum et lingua publica rei publicae Karakalpakiae Uzbeciae. Circa 583 milia homines lingua Karakalpakensi loquuntur. Linguae Kazachicae propinqua est. Ante annum 1928 interdum litterae Arabicae ad linguam Karakalpakensem exsignandam utebantur, anno 1928 abecedarium e litteris Latinis elaboratum est, sed latinizatione finita post annum 1938 lingua Karakalpakensis litteris Cyrillicis cum aliquot supplementis utitur. Anno 1957 abecedarium Karakalpakense Cyrillicum paululum mutatum est. Ab anno 2005 iterum litteris Latinis lingua Karakalpakensis utitur.